C 323/106
LV
Eiropas Savienības Oficiālais Vēstnesis
26.8.2022.
5.12.
EESK uzskata, ka ES sistēma metāna emisiju ierobežošanai vai samazināšanai enerģētikas nozarē ir laba ideja.
Būtu jāgādā par to, lai monitoringa prasības gāzes nozarē būtu izpildāmas, piemēram, mērot, ziņojot un verificējot emisiju datus.
Tam būtu jāietver piemērotu inspekcijas termiņu noteikšana iekārtām, nošķirot tās pēc tehniskā stāvokļa un vecuma.
Būtu jāņem vērā esošās nozares iniciatīvas emisiju samazināšanai (Naftas un gāzes sektora metāna emisiju partnerība (OGMP)), kā arī vajadzība veicināt starptautisko sadarbību tādās iniciatīvās kā metāna emisiju mazināšanas solījums un Klimata un tīra gaisa koalīcija. 5.13.
Patlaban ziņojumos neatspoguļojas liela daļa no datiem par fosilā metāna emisijām.
EESK atzinīgi vērtē priekšlikumus par uzraudzību, ziņošanu un verifikāciju, it īpaši attiecībā uz noplūžu novēršanu gāzes cauruļvados.
Būtu jāracionalizē un par prioritārām jānosaka tādas iniciatīvas kā Starptautiskais metāna emisiju novērošanas centrs, kā arī satelītu tehnoloģiju izmantošana šādu noplūžu atklāšanai.
Eiropas Savienībā būtu jāaizliedz nepamatota novadīšana atmosfērā un sadedzināšana.
Šā noteikuma izņēmumi būtu jāpieļauj tikai ārkārtas gadījumos un tādās situācijās, kas saistītas ar drošību.
Attiecībā uz biometānu vairākas ES dalībvalstis jau ir īstenojušas tehniskus un regulatīvus uzraudzības un novēršanas pasākumus.
Tas varētu palīdzēt novērtēt metāna emisijas fosilā kurināmā izmantošanas laikā. 5.14.
EESK labi apzinās, ka lielākā daļa metāna noplūžu notiek ārpus ES, un šā iemesla dēļ ir nepieciešams īstenot un izpildīt ES metāna veiktspējas standartu importam attiecībā uz gāzes importu.
Šādam importa standartam būtu jānosaka kritērijs pieņemamām augšupējām emisijām.
Šis standarts jau būtu jāizstrādā saskaņā ar šo regulu.
Turklāt būtu jāapsver iespēja CO2 cenu noteikšanas sistēmā iekļaut augšposma metāna emisijas. 5.15.
Priekšlikumā par metāna emisiju samazināšanu galvenā uzmanība ir pievērsta enerģētikas nozarei.
EESK atkārtoti uzsver, cik svarīgas ir lauksaimniecības radītās metāna emisijas.
Kā norādīts Komisijas metāna stratēģijā, būtu jāpalīdz lauksaimniekiem samazināt metāna emisijas.
Kopējā lauksaimniecības politikā varētu ietvert pilnvaras veikt pasākumus, ar kuriem lauksaimniekiem atlīdzina metāna emisiju samazinājumus.
Briselē, 2022. gada 19. maijā Eiropas Ekonomikas un sociālo lietu komitejas priekšsēdētāja Christa SCHWENG